Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann, bosatt i Sandnes og er i en alder av 47 år. Han er i dag rektor i Sandnes skolen for tjenesteområde Oppvekst skole i Sandnes kommune. Ansatt i Sandnes kommune siden 1995 og har vært både lærer og inspektør tidligere.

Faglig kompetanse: Lærerutdannelse 4 år og mastergrad for skoleledelse BI.

Arbeidserfaring: Ansatt i Sandnes kommune siden 1995 og har vært både lærer og inspektør tidligere. Samtidig deltidsbrannmann/utrykningsleder (12 år) i Rogaland brann og redning IKS.

1. **Kan du beskrive din tilnærming til begrepene risiko og sårbarhet?**

Min tilnærming er at vi gjør risikovurdering i forhold til alt det vi holder på med i skolen. Det være seg skoleturer og arrangement, enkelte situasjoner i skolesammenheng. Sårbarhet knytter jeg opp mot den enkelte elev og mer tilstanden til det omkringliggende miljø.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, det har jeg deltatt i. Har vært aktivt med i forhold til lokale analyser og beredskapsplanlegging. Har jobbet med en beredskapsveileder for Sandnes skolen hvor risikovurderinger ligger til grunn.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Jeg tar utgangspunkt i «worst case scenario», men samtidigønsker jeg å være realistisk. Det er vanskelig å forutsi hvordan en hendelse vil inntreffe om det går verre eller bedre enn man tror. Tenker her på skolemassakre og kjente hendelser som i Sverige og USA. Er det dette vi skal dimensjonere for eller noe helt annet. Svaret til usikkerhet er ja.

1. **Er helhetlig risiko- og sårbarhetsanalyse viktige for kommunale rapporter?**

Ja, jeg synes det er viktig, men jeg se det ikke igjen i årsrapport for kommunens virksomhet som et eksempel. Man kan spørre seg selv om det i det hele tatt blir etterspurt.

1. **Har du et forhold til risikostyring og dette begrepet?**

Vi bruker ikke uttrykket slik, men vi sier å redusere risiko …. Ja opplever at vi gjør dette i det daglige.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vi opplever at Sør-Vest politidistrikt med pålegg fra Politidirektoratet arbeider forebyggende og konsekvensreduserende for sikkerheten til den enkelte elev og skole. Videre ser vi at det er et godt samspill mellom ulike direktorater som Utdanningsdirektoratet som i samarbeid med Politidirektoratet utarbeidet veileder for «Alvorlige hendelser i utdanningsinstitusjoner og barnehager som et resultat av 22. - juli hendelsen.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, vi er underlagt opplæringsloven og helselovgivningen som stiller krav til at våre elever skal ha et trygt skolemiljø. Samtidig er det lovgivning knyttet til å forebygge storulykker med tanke på industri etter pålegg fra DSB.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Etter min oppfatning har det vært en fin utvikling. Fra å ikke være et veldig prioritert område, synes jeg det i dag er mer prioritert med ressurser i kommunen og interkommunalt samarbeid på beredskap.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Slik som jeg oppfatter spørsmålet, tenker jeg at systemer i samfunnet må tåle å få påkjenning eller falle ut en stund for så å reetableres. Kan nevne primærbehov som strøm, vann og kloakkhåndtering.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg opplever nok det selv, da jeg har arbeidet tett på beredskapsarbeidet i kommunen. Mener at dette er sli på ledernivå. Men jeg er usikker på hvordan andre tenker om kommunen på dette feltet.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Jeg ser at det er sårbart å oppleve en vekst som går for raskt i forhold til sikring av kvalitet.

For rask byutvikling vil etter min mening kunne gi mangler, da noe uteblir av viktige detaljer fordi man har det travelt.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Interessant spørsmål… slik jeg kjenner det vil jeg svare 40/60 privat/offentlig.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Jeg har arbeidet under flere rådmenn i Sandnes kommune, en rådmann hadde en visjon om at Sandnes måtte være i sentrum for framtiden. Det tror jeg var en strategisk viktig visjon.

Sandnes sentrum har utviklet seg fra å ikke være særlig attraktivt, hvor vi i dag har et flott kulturhus som inviterer til å bli. Det er en positiv utvikling av Havneparken og Indre vågen.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Jeg er ikke kjent med at det har vært fokuset på dette på kommuneplannivå. Men har en oppfatning av at det alltid har foregått et arbeid med analysearbeid og sikkerhetsfokus.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Jeg tenker at det kan bli en utfordring å ivareta vedlikehold av en stadig mer omfattende kommunal infrastruktur, det blir kamp om ressursene når det stadig bygges ut og vi opplever en fortsatt vekst. Det kan også gå utover redundans og kommunens evne til å håndtere en alvorlig hendelse hvor infrastruktur med manglende vedlikehold kollapser.